
90.  Aargang 


Vi  trænger  til   Profeter 

af  Ældste   Nephi  Jensen.   


En  Dag  havde  jeg  en  interessant  Samtale  med  en  rig 
Mand  angaaende  Poesiens  Værdi.  I  Løbet  af  Samtalen  blev 
min  materialistiske  Ven  lidt  utaalmodig  og  bemærkede: 

„En  Mand,  som  anbringer  en  Mursten  i  en  Mur,  gør 
rnere  for  Menneskeheden  end  den  Mand,  der  skriver  et 
stort  Digt". 

Naturligvis  accepterede  jeg  ikke  denne  Slutning.  Be- 
mærkningen fik  mig  til  at  tænke  paa  de  Tusinder  af  Menne- 
sker, hvis  Hjerter  er  blevet  varmet  og  grebet  ved  de  simple 
Ord  af  en  Salme.  Jeg  tænker  paa  V.  Fowler,  som  skrev: 

„Hav  Tak  for  Profeten,  du  sendte, 
O,  Herre,  paa  denne  vor  Dag, 
For  Sandhedens  Baune,  du  tændte, 
Der  aabned  vort  Blik  for  din  Sag". 

De  har  sunget  denne  Salme  Hundreder  af  Gange.  Den 
skulde  betyde  mere  for  Dem  end  titusinde  Mursten  i  en 
Mur;  men  har  De  nogensinde  stillet  Dem  selv  Spørgsmaa- 
let:  „Er  jeg  taknemlig  for  en  Profet?  Hvorfor  er  jeg  tak- 
nemlig for  en  Profet?" 

Vi  kan  ikke  besvare  dette  Spørgsmaal,  medmindre  vi 
har  nogen   Forstaaelse   af,   hvad   det   betyder  at  være  en 

Profet.  Vi  vil  blive  hjulpet  i  dette  Studium  gennem  et  an- 
det Spørgsmaal:   „Hvad  faar  vi  gennem  en  Profet?" 

Tit  betragter  vi  en  Profet  for  kun  at  være  en,  der  for- 
tæller os  om  Fremtiden.  Dette  er  et  snævert  Begreb  om 
det  profetiske  Kald.  Kun  en  meget  ringe  Del  af  en  sand 
Profets  Tid  bliver  benyttet  til  at  forudsige  fremtidige  Be- 
givenheder. Det  er  hans  vigtigste  Mission  at  undervise  om 
Sandheden  om  Gud.  Paa  denne  Maade  afviger  han  ogsaa 
fra  Filosofen  og  Teologen.  Den  sande  Profet  kender  gen- 
nem virkelig  Inspiration  og  Aabenbaring  de  Sandheder, 
som  han  lærer.  Han  er  i  Besiddelse  af  absolut  Vished. 
Det  var  denne  Ejendommelighed  ved  Jesu  Lærdomme,  som 
fik  de,  der  hørte  ham  til  at  „forbavses",  for  Jesus  lærte  „som 
en,  der  havde  Myndighed  og  [ikke  som  de  skriftkloge". 
(Mark.  1 :  22).  Han  følte,  han  forstod,  han  vidste,  at  det, 
han  lærte,  var  den  absolutte  Sandhed. 

En  Profet  er  i  en  vis  Forstand  en  aandelig  Ekspert.  Vi 
ved,  hvad  der  gør  en  Person  til  en  Ekspert.  Det  er  nøj- 
agtig Kundskab  og  udstrakt  Erfaring  paa  et  eller  andet 
Felt.  Der  er  blevet  gjort  vidunderlige  Opdagelser  indenfor 
alle  Videnskaber.  Paa  Grund  af  denne  store  Sammenhob- 
ning  af  videnskabelige  Kendsgerninger,  er  det  blevet  nød- 
vendigt for  Mennesket  at  specialisere  sig  i  sit  Kald.  Som 
Følge  af  denne  Specialisering  er  der  i  sidste  Aar  fremstaaet 
en  hel  Hærskare  af  Eksperter.  Vi  har  nu  et  halvt  Dusin 
forskellige  Slags  Jurister,  lige  saa  mange  Variationer  af 
Læger,  omtrent  det  samme  Antal  forskellige  Slags  Kirurger 
og  mere  end  et  Dusin  forskellige  Slags  Ingeniører.  Denne 
store  Hærskare  af  tekniskuddannede  Mænd  og  Kvinder  er 
i  Stand  til  at  yde  den  fineste  Betjening  indenfor  deres  re- 
spektive Felter. 

Glenn  Frank,  Præsident  for  Wisconsin  Universitet  siger 
om  en  typisk  Film: 

„Side  om  Side  kunde  man  i  denne  Film  se  teknisk  Sejr 
og  aandelig  Goldhed.  Filmen  symboliserer  betegnende  vor 
Civilisation.  Teknisk  set  er  dette  et  sejrende  Aarhundrede. 
Vi  har  erstattet  Hesten  med  Automobilet  og  Aeroplanet.  Vi 
har  erstattet  Gaasepennen  med  Skrivemaskinen,  Seglen  med 
Høstmaskinen,    Tællelyset    med    det    elektriske     Lys,    det 

galvaniske  Element  med  Dynamoen,  Flintbøssen  med  det 
fejlfri  Skydevaaben,  Sejlskibet  med  Dampskibet  og  Under- 
vandsbaaden.  Men  vi  forherliger  Tingenes  Ydre  paa  Be- 
kostning af  deres  Indre. 

Det  er  vort  Problem  at  bringe  vor  aandelige  Styrke  paa 
samme  Niveau  som  vore  tekniske  Sejre". 

Dr.  Frank's  Slutning  er  korrekt.  Verden  behøver  meget, 
men  først  og  fremmest  trænger  den  til  Aandelighed.  Vi 
vil  aldrig  være  i  Stand  til  at  bringe  vor  aandelige  Styrke 
paa  samme  Niveau  som  vor  tekniske  Sejr,  førend  vi  faar 
Religionslærere,  som  er  lige  saa  indgaaende  i  aandelige 
Felter,  som  vore  Eksperter  er  det  i  de  fysiske. 

Hvis  en  Person  er  i  Tvivl  angaaende  et  religiøst  Pro- 
blem, hvor  kan  han  da  gaa  og  finde  en  Løsning?  Han 
kan  ikke  gaa  til  en,  som  gennem  intensivt  Studium  og  vir- 
kelig aandelig  Erfaring  kender  Sandheden  om  Gud  og 
Menneskets  Frelse.  Han  er  tvunget  til  at  gaa  til  teologiske 
Teoretikere  med  sine  Problemer.  Han  maa  gaa  til  Mænd, 
der  ikke  kender  Gud,  for  at  erholde  Oplysninger  om  Gud. 

I  Religionens  Verden  indtager  Teorien  Kundskabens  Sæde. 
Vi  finder  Formodninger,  hvor  der  skulde  være  absolut  Vis- 
hed. Dyb  Aandelighed  erstattes  af  overfladiske  Tanker.  Der  her- 
sker Uvished.  Menneskedannede  Trosbekendelser,  der  har  væ- 
ret holdt  i  Ære  gennem  Aarhundreder,  er  ved  at  hensmuldre. 
Strid  og  Disharmoni  har  drevet  Freden  og  Enigheden  bort 
fra  Jorden. 

Midt  i  al  denne  Tumult  og  Disharmoni  er  Mænd  med 
virkelig  aandelig  Indsigt  begyndt  at  raabe  efter  Profeter, 
der  kan  komme  og  yde  deres  Hjælp.  Da  Joseph  Smith  i 
det  nittende  Aarhundredes  Gry  erklærede  at  være  en  Profet, 
bragte  han  en  Storm  af  Spot  over  sit  Hovede.  Han  blev 
kaldt  en  Bespotter,  fordi  han  sagde,  at  han  havde  set  Gud. 
Hans  Paastand  var  stridende  mod  den  herskende  Ide,  at 
den  hellige  Skrift  var  fuldtud  tilstrækkelig.  Men  nu  er  Mænd 
i  Besiddelse  af  stor  Aandelighed  begyndt  at  udtrykke  deres 
Beklagelse  over,  at  den  kristne  Verden  skulde  tro,  at  Bi- 
belen indeholder  alt  det,  som  Gud  har  haft  til  Hensigt  at 
aabenbare  for  Mennesket.  I  1924  sagde  Dr.  Ly  man  Harold 
Hugh,  en  af  de  største  amerikanske  Teologer,  i  en  Tale: 

„Det  er  meget  uheldigt,  at  vi  antager  den  hellige  Skrift 
for  at  være  sluttet". 

„The  Century  Magazine"  for  Februar  1922  indeholder 
en  videnskabelig  Artikel  om  „En  Hunger  efter  Profeter". 
Den  er  skrevet  af  Miles  H.  Krumbine.  Her  er  nogle  af 
hans  indtrængende  Ord: 

„Vi  er  ramt  af  onde  Tider.  Der  hersker  en  Hunger  efter 
Profeter;  ikke  een  Jonas,  som  vi  kunde  tænke  os  at  kaste 
over  Bord,  findes  i  hele  dette  mægtige  Land.  Ikke  een 
Mand  begavet  med  en  aandelig  Indsigt  som  en  Jeremias 
eller  en  Esajas,  der  kan  holde  en  Domstale  for  os,  findes 
der  blandt  os". 

Den  belæste  Dr.  James  Percival  Huget,  sagde  i  en  Tale 
i  1924: 

„Vi  har  syntes,  at  denne  Tid  var  en  anden  end  vor;  vi 
har  syntes,  at  Profeterne  tilhørte  en  anden  Tidsalder;  vi 
har  troet,  at  Gud  brød  den  evige  Tavshed;  men  atter  har 
tilladt  den  at  ruge  over  Jorden.  Vi  har  antaget  og  troet, 
at  Gud  talte  til  vore  Forfædre;  men  ikke  mere  taler  til 
Mennesket". 

Pastor  Frank  Carleton  Doan  sagde  fornylig  i  en  Tale: 

„Mange  tænkende  Mænd  og  Kvinder  er  i  Dag  stærkt 
foruroliget  over  den  nuværende  Verdenssituation.  Alle 
Vegne  kan  man  høre  Rædselsskrig  i  Udørkenen;  alle  Vegne 
søger  Menneskene  efter  en  eller  anden  moderne  Moses, 
som  kan  lede  dem  ind  i  det  forjættede  Land.  I  Virkelig- 
heden er  det  mest  lovende  Tegn  i  det  Mørke,  der  for  nu- 
værende ruger  over  Verden,  den  næsten  rørende  Iver, 
hvormed  Menneskene  ser  frem  til  en  ny  Profet  og  en  ny 
Religion". 

Disse  forstandige  og  indsigtsfulde  Mænds  Vidnesbyrd 
om  Verdens  Trang  til  Profeter,  er  meget  opmuntrende  for 
Kirkens  Medlemmer,  som  alvorligt  har  forsvaret  denne 
Tanke  i  over  hundrede  Aar. 

Verden  behøver  i  Sandhed  Profeter.  Den  behøver  Eks- 
perter i  aandelige  Ting,  som  kan  tale  med  den  samme 
Vished,  som  de  videnskabelige  Eksperter  taler.  For  kort 
Tid  siden  hørte  jeg  en  en  ung  hjemvendt  Missionær  tale, 
Hans   Tanker   var   ikke  særlig  usædvanlige.  Han  var  ikke 

lærd.  Og  dog  var  der  et  Udtryk  af  Modenhed  og  Vished 
i  hans  Ansigt,  som  gennemtrængte  vore  Hjerter.  Da  jeg 
tænkte  over  det  smukke  Resultat  denne  unge  Amatør  præ- 
dikant skabte,  blev  jeg  mindet  om  en  anden  Tale,  jeg  havde 
hørt.  Den  Tale  blev  holdt  af  en  af  Verdens  berømteste 
Bibelteologer.  Hans  Tanker  var  dybe,  hans  Sprog  elegant. 
Hans  Budskab  var  smukt  og  konsekvent;  men  der  var  i 
Talen  ikke  en  eneste  Glød  af  Varme  eller  Vished. 

Hvad  er  Forskellen  mellem  denne  Præst  og  den  unge 
Missionær?  Præsten  er  kun  en  Teolog.  Missionæren  er  i 
en  mindre  Forstand  en  Profet.  Han  følte  og  kendte  de 
Sandheder,  han  forkyndte. 

Naar  vi  tænker  over  den  aandelige  Kulde,  der  findes 
i  Verden,  og  saa  husker  de  mange  Lejligheder  ved  hvilke 
vore  -  Hjerter  er  blevet  varmet  af  de  brændende  og  fyrige 
Ord,  der  er  blevet  talt  af  vore  Ældster,  hvis  Sjæle  er  ble- 
vet sat  i  Brand  ved  den  Helligaands  Inspiration,  saa  be- 
gynder vi  at  forstaa  Betydningen  af  den  simple  Linie: 
„Hav  Tak  for  Profeten,  du  sendte". 


3  dyb  taknemmelighed. 

Jeg  modtog  forleden  Dag  et  Brev,  der  begyndte  sadle- 
des: „I  dyb  Taknemmelighed  over  at  have  haft  det  dag- 
lige Brød  sendes  følgende  ..."  Derefter  fulgte  Beløb  til 
Tiende  og  Fasteoffer.  Disse  faa  Linier  bevægede  mig 
meget  dybt.  Er  vi  saa  taknemmelige  over  at  have  haft 
det  daglige  Brød,  at  vi  med  Glæde  kan  afse  den  Tien- 
dedel af  vore  Indtægter,  som  vi  skylder  Herren?  Een 
Ting  er  sikker:  Ved  at  adlyde  denne  Lov  opnaar  vi 
mange  Velsignelser,  og  hvem  vil  ikke  gerne  høste  Vel- 
signelser? En  af  Herrens  Profeter  har  sagt:  „Hvis  vi 
adlyder  denne  Lov,  vil  Herren  bevare  os  lige  meget, 
hvad  vore  Fjender  gør.  Er  det  ikke  en  vidunderlig  For- 
jættelse? Lad  os  alle  prøve  paa  at  betale  Herren  en 
ærlig  Tiende. 

Orson  B.   West. 


46 


Den  europæiske  Missionspræsident. 


Skandinaviens  Stjerne  har  hermed  Fornøjelsen  at  offent- 
liggøre et  Billede  af  Ældste  Thomas  E.  Mc.  Kay,  Præsi- 
dent over  Den  europæiske  Mission,  der  —  som  Navnet 
antyder  —  omfatter  alle  de  forskellige  Missioner  i  Europa. 

Præsident  Mc.  Kay  vil  være  kendt  fra  sit  Besøg  i  Dan- 
mark i  1938,  da  han  overværede  Missionspræsidenternes 
Konference,  som  dengang  afholdtes  i  København.  Præsi- 
dent Mc  Kay  præsiderede  da 
over  den  schweizisk-tyske  Mis- 
sion og  var  den  sidste  Præ- 
sident, der  forlod  Europa,  saa 
sent  som  i  Foraaret  1940.  Ved 
sin  Hjemkomst  blev  han  kaldet 
til  at  virke  som  Præsident  for 
Den  europæiske  Mission  med 
Sæde  i  Salt  Lake  City. 

Præsident  Mc.  Kay,  der  nu 
er  en  Mand  paa  65  Aar,  har 
hele  sit  Liv  været  aktiv  i 
Kirkens  Tjeneste  og  blandt 
andet  to  Gange  været  Missi- 
onspræsident i  Tyskland.  Han 
har  en  urokkelig  Tro  paa 
denne  Kirkes  Guddommelighed.  Hans  Hjerte  er  i  Europa, 
Omsorgen  for  Missionernes  Trivsel  ligger  ham  stærkt  paa 
Sinde.  Hans  Breve  er  gennemsyret  af  Kærlighed,  Tro  og 
Opmuntring,  og  har  været  os  til  stor  Glæde  og  Trøst. 

Vort  Indtryk  af  Præsident  Mc.  Kay  kan  udtrykkes  i  disse 
faa  Ord:  Han  er  en  sand  Herrens  Tjener.  Maa  Gud  vel- 
signe ham  og  hans  gode  Hustru  og  Familie. 


Thomas  E.  Mc.  Kay 

Brev  fra  Amerika. 


Præsident  Orson  B.  West  6.  Februar  1941 

Priorvej  12  København,  F 

Danmark 

Kære  Broder  West: 

Tak  for  Deres  meget  interessante  Brev,  der  fortalte  os 
om  Juleheftet  „Cumorah".  Heftet  kom  kort  Tid  efter,  at  vi 
havde  modtaget  Deres  Brev.  Vil  De  være  saa  venlig  at 
lykønske  Ungdomsforeningernes  Hovedbestyrelse  fra  det 
første  Præsidentskab,  de  tolvs  Kvorum  saavel  som  fra  mig 
selv  for  deres  smukke  Hefte.  Det  er  i  Sandhed  en  Ære 
for  dem,  Deres  Mission  og  Kirken.  Jeg  var  saa  begejstret 
for  det,  at  jeg  straks  viste  det  første  Præsidentskab  det  og 
læste  den  Del  af  Deres  Brev  for  dem,  #som  fortalie  om, 
hvorledes  Ungdomsforeningernes  Bestyrelse  var  kommet 
til  Dem  med  Anmodning  om  Tilladelse  til  at  udgive  dette  Jule- 
hefte, osv. 

Det  første  Præsidentskab  var  saa  glad  for  Deres  Brev 
saavel  som  for  selve  Heftet,  at  de  tog  det  med  sig  til  deres 
Møde  med  de  tolv  Apostle  i  Templet.  (De  afholder  en  Gang 
om  Ugen  Møde  i  Herrens  Hus,  og  det  var  ved  et  af  disse 
Møder,  at  „Cumorah"  blev  fremvist  og  Deres  Brev  oplæst). 
De  sender  alle  de  hjerteligste  Lykønskninger. 

Jeg  blev  ogsaa  anmodet  om  at  holde  en  Tale  ved  den 
saakaldte  „Leadership  Week"  ved  Brigham  Young  Univer- 
sitet i  Provo.  Ved  mine  Bemærkninger  om  Tilstanden  i  de 
europæiske  Missioner  benyttede  jeg  Lejligheden  til  at  om- 
tale Deres  Brev  og  til  at  vise  de  tilstedeværende  „Cumo- 
rah". Modtag  igen  vore  hjerteligste  Lykønskninger,  ikke 
blot  for  dette  udmærkede  Hefte,  men  ogsaa  for  den  fyl- 
destgørende Maade,  hvorpaa  De  leder  Missionens  Affærer 
i  al  Almindelighed. 

Det  første   Præsidentskab  og  mange  andre,  som  kender 

Dem   forener   sig   med   mig   i   Ønsket  om  Herrens  rigeste 
Velsignelser  og  fortsat  Succes  i  Deres  Arbejde. 

Deres  hengivne  Broder 

Thomas  E.  Mc.  Kay 
Europæisk  Missionspræsident. 


Det  har  været  os  en  meget  stor  Glæde  og  Opmuntring 
at  læse  ovenstaaende  Brev  fra  Præsident  Mc.  Kay,  og  den 
Anerkendelse,  som  er  deri,  lader  vi  straks  gaa  videre  til 
alle  de  Søskende,  som  paa  den  ene  eller  anden  Maade, 
ved  Hjælp  ved  Udarbejdelsen,  som  Sælgere  eller  som  Kø- 
bere, har  muliggjort,  at  Juleheftet  blev  til. 

Som  den  første  Mission  har  den  danske  udsendt  sit  eget 
Julehefte,  der  har  skabt  Opmærksomhed  om  Danmark,  — 
men  dette  forpligter!  For  at  bevare  det  Indtryk,  der  er 
skabt,  maa  vi  fortsætte  det  paabegyndte  Arbejde,  og  dertil 
maa  alle  danske  Søskende  medvirke.  Vil  I  støtte  os? 

Hjælp  os  da,  naar  vi  udsender  første  Nummer  af  Tids- 
skriftet „Stræbende  Ungdom  -  „Cumorah".  Tegn  straks  et 
Abonnement  for  Dem  selv  og  et  for  en  Søster  eller  Broder, 
som  De  ved  ikke  selv  kan  betale  det.  Tak. 

Lad  „Stræbende  Ungdom  -  Tidsskriftet  Cumorah"  blive 
alle  danske  Mormoners  Blad  —  sammen  med  „Stjernen". 

Redaktionskomiteen. 


ffoxaax. 


SYu  titter  SKrokus  og  Vintergæk  frem 
for  cVaarsolens  lunende  "Blik, 
de  strækker  sig  op  af  SHuldets  £jem 
og  siger  goddag  med  et  SYik. 
'Velkommen  vi  hilser  den  danske  Vaarl 

Snart  fløjter  Stæren  i  bræernes  ^op, 

og  de  vingede  Skabningers  SKor 

de  jubler  en  SHymne,  mens  Solen  staar  op, 

de  ogsaa  paa  tforaaret  tror. 

Velkommen  vi  hilser  den  danske  cUaar! 

1)et  bryder  og  brister  i  £Mark  og  i  Skov, 
SVaturen  den  fødes  paany. 
som  alt  gik  til  £Kvile  i  Vinter  og  sov, 
opstaar  det  i  0~oraarets  £iry. 
Velkommen  vi  hilser  den  danske  Vaar ! 


cSh.  $regentoft 


UKF 


UMF 


lllllllllllllllll    UDGIVET  AF  HOVEDBESTYRELSEN     llillillllllllillilllliiiliiiliiiijiii 

'Zlndomsforeningernes  'Valgsprog  1940  =  41. 
9Hin  Søn,  bevar  din  faders  Bud,  og  forlad  ikke  din  PKoders  JCov. 
SKnyt  dem  til  dit  SHjerte  for  stedse,  bind  dem  om  din  Dialsl 
SYaar  du  vandrer,  skal  den  lede  dig,  naar  du  lægger  dig,  skal  den  be= 
vare  dig,  og  naar  du  opvaagner,  skal  den  tale  til  dig. 

—  Ordsprog  6:  20=22. 


Sv  vi  ^fuskere? 

Sørgeligt  nok  maa  man  indrømme,  at  det  er  vi!  Vi  er 
altfor  meget  Fuskere  i,  hvad  vi  foretager  os.  Og  maaske 
skyldes  det,  at  vi  har  altfor  let  Adgang  til  vore  Talerstole 
og  Koncerttribuner.  Vi  mangler  i  mange  Tilfælde  Kritik  og 
Selvkritik. 

Er  det  for  haardt  at  sige  det  saadan  ligeud?  Vil  det  skade 
mere,  end  det  kan  gavne?  Ja,  men  kun,  hvis  vor  Kirkes  Ung- 
dom ikke  alene  er  Fuskere,  men  ogsaa  Umulius'ser.  Og 
det  er  de  ikke,  der  er  Stof  til  mange  Stræbere  imellem. 

Vi  kender  det  allesammen.  En  Broder  er  af  Skæbnen  ud- 
set til  at  være  Reserve- Dirigent.  Man  føler  sig  maaske  endda 
kaldet  til  at  være  det.  Hvad  var  da  naturligere  end,  at  han 
forsøgte  at  uddanne  sig  lidt  som  Dirigent.  Ikke  nogen  kost- 
bar Uddannelse  hos  en  eller  anden  Professor.  Nej,  en  Tur 
paa  Biblioteket  for  at  laane  og  læse  en  Bog  om  dette  Emne. 
Det  vilde  være  tilstrækkeligt  til  at  give  ham  Begreb  om, 
hvad  det  drejer  sig  om.   Men  gør  han  det? 

Og  vi  er  mange  Talere  blandt  Ungdommen.  Men  hvor 
mange  har  lært  om,  hvorledes  man  bør  bære  sig  ad  med  at 
opbygge  en  Tale?  Tror  vi,  at  vi  er  den  første  Taler,  som 
ikke  behøver  at  uddanne  sig? 

Hvor  mange  af  vore  Sangkor- Medlemmer  kender  Noderne 
og  deres  Værdi?  Var  noget  naturligere  end  at  de,  der  har 
sanglige  Opgaver  i  Kirken,  tog  sig  paa  at  lære  lidt  af  Mu- 
sikens Grundelementer  at  kende? 

Københavns  Grens  Ungdomsforening  startede  et  Bibliotek 
bestaaende  af  Bøger,  som  alle  kunde  give  sine  Læsere  Be- 
sked om  et  eller  andet,  Sang,  Musik,  Tale,  Videnskab,  m.  m. 
Men  hvor  mange  har  læst  disse  Bøger?  Beskæmmende  faa! 

Har  vi  nok  i  os  selv?  Er  vi  tilfredse  med  det,  vi  har,  og 
det,  vi  har  naaet?  Er  vi  tilfredse  med  os  selv? 

Tænk  paa  Visdomsordets  Sætning  om  »Kødet,  der  kun 
skal  bruges  om  Vinteren«,  paa  Moselovens  »Du  maa  ikke  slaa 
ihjel«,  paa  Bjergprædikens  »I  maa  ikke  sætte  jer  imod  det 
onde«.  Og  tænk  paa  Profeten  Joseph  Smiths  Ord  »Ingen 
bliver  frelst  i  Uvidenhed«.  »Ingen  bliver  frelst  hurtigere  end 
han  erholder  Kundskab«  og  Aabenbaringens  »Guds  Herlighed 
er  Intelligens;  Lys  og  Sandhed«. 

Nej,   vi  er  ikke   »udlærte«,  lad  os  ikke  glemme  Ungdoms 
foreningernes  Serie  Valgsprog  »Vi  stræber  — « 

J.  W.   S. 


Stræbende  Ungdom    =    Qumovah. 

For  at  tjene  Kirkens  Vel  —  og  dermed  Medlemmernes 
Interesser  —  har  vi  fundet  det  rigtigst  at  samarbejde  om  et 
Ungdomsblad,  der  naturligt  har  større  Mulighed  for  videre 
Udbredelse,  end  2  forskellige  Ungdomsblade  vil  kunne  faa  i 
vore  smaa  Forhold. 

Københavns  Ungdomsforeningers  udgivne  »Stræbende  Ung- 
dom« og  Hovedbestyrelsernes  længe  paatænkte  »Cumorah«, 
vil  derfor  blive  slaaet  sammen  for  derved  at  skabe  et  Blad, 
der  i  alle  Maader  kan   glæde  og  tilfredsstille  alle. 

Resultatet  vil  foreligge  den  15.  April  i  Bladet  »Stræbende 
Ungdom«  —  Tidsskriftet  »Cumorah«,  der  redigeres  af  en 
Komite,  under  Hovedbestyrelsernes  Ansvar. 

Bladet  vil  foruden  interessante  Artikler  bringe  Nyheder 
fra  hele  Missionen,  da  et  lokalt  Medlem  fra  hver  By  tilstiller 
Redaktionen  dette  Stof. 

Det  er  vort  Ønske,  at  dette  Samarbejde  maa  resultere  i 
større  Interesse  for  Ungdomsbladet. 

Hovedbestyrelserne  for  Bestyrelserne  for  Københavns 

U.  M.  F.  og  IL  K.  F.  U.  M.  F.  og  U.  K.  F. 

Tanke  er  et  Ord  for  Skæbne 

eller  „Som  du  saar,  saa  skal  du  og  høste". 

i. 

Religion  betyder  Vished  om  og  Afhængighed  af  aandelig 
Magt  i  Tilværelsen.  Videnskab  betyder  at  erkende  Sammen- 
hængen mellem  Individet  og  den  fysiske*  Verden.  Gennem 
Aarhundreders  videnskabelige  Forskning  har  man  forsøgt  at 
formulere  det  Princip,  at  vor  fysiske  Udvikling  er  betinget 
af  universale  Love.  At  bryde  disse  Love  eller  at  indstille  sig 
forkert  til  vor  fysiske  Viden,  medfører  Brist  for  Individet. 
Men  hvad  Mennesket  endnu  ikke  i  tilstrækkelig  Grad  har 
erkendt,  det  er,  at  der  findes  aandelige  Love  i  Tilværelsen, 
og  at  bryde  dem  medfører  sjælelig  Brist,  Lidelse  og  Angst 
hos  Individet.  Det  er  Religionens  Opgave  at  naa  frem  til 
Kundskab  om  disse  Love.  Religionens  Førerskikkelser,  det 
være  sig  Konfucius  eller  Ramakristhna,  Budda  eller  Sokra- 
tes, Lao-tse  eller  Poofyrius,  Wadia  eller  Annie  Besant, 
Kristus  eller  Joseph  Smith  -—  Førere,  hvis  Repræsentanter 
er  samlet  til  vort  Møde  i  Dag,  —  de  har  alle  fundet  frem 
til  det  første  Grundprincip  i  al  Religion,  udformet  af  Kri- 
stus: »Som  et  Menneske  saar,  saa  skal  det  ogsaa  høste«. 
Naar  vi  derfor  kæmper  for  et  Religionens  universal  Broder- 
skab, for  at  skabe  Enhed  af  dens  brogede  Mangfoldighed, 
lad  os  da  koncentrere  os  om  dette  fælles  Kærnepunkt,  for- 
muleret i  moderne  Sprog:  »Vor  Tanke  er  et  Ord  for  vor 
Skæbne«.  Kristnamurti  har  formuleret  en  Religionsgrundsæt- 
ning:  »Tilværelsens  inderste  Væsen  er  Aand«.  Sokrates,  den 
græske  Vismand  udtalte:  »Livets  Kunst  er  lig  en  Fødsels- 
proces,  nemlig  den  at  lære  sig  selv  at  kende  og  derved  for- 
løse sig  selv«.  Dr.  Drummond  skrev  sin  Bog  om  »Naturens 
Lov  i  Aandens  Verden«  og  hævdede  Kundskabens  univer- 
sale Frelsensprincip.  Kristus  pegede  paa  det  samme,  da  han 
sagde:  »Søg  først  Guds  Rige  og  hans  Retfærdighed«,  og 
»Guds  Rige  er  inden  i  eder«.  Mormonprofeten  Joseph  Smith 
har  paa  en  indlysende  Maade  samlet  disse  Udtalelser  i  sin 
Sentens:   »Søg  sand  Kundskab,  og  den  skal  frigøre  eder«. 

Findes  der  noget  videnskabeligt  Grundlag   for  en  Demon- 

stration  af  denne  Sandhed,  formuleret  forskelligt  af  religiøse 
Lærerskikkelser  til  alle  Tider?  Eller  sagt  med  andre  Ord: 
Har  Aanden  gennem  sin  Kundskabsrepræsentation  Indflydelse 
paa  Menneskets  materielle  Skæbne?  Et  Blik  paa  Verdenshi- 
storien giver  et  overvældende  Svar.  Thi  dybest  set  er  al 
samfundsmæssig  Udvikling,  ethvert  Skifte  i  Kulturformer,  et 
Udtryk  for  Aandens  Udfoldelse,  for  Ideernes  nyskabende 
Evne,  for  Idealogiens  formende  Kraft.  Nye  Ideer  betyder  ny 
Kundskab,  ny  Kundskab  har  altid  betydet  Reformationer, 
Revolutioner  og  Evolutioner  alt  efter  Kundskabens  kvalitative 
Rigtighed  eller  Sandhed. 

Paa  det  individuelle  Livsomraade  for  hvert  enkelt  Menne- 
ske kan  vi  finde  denne  Kundskabens  Kraft  repræsenteret  stærk. 
Det  er  dette  Faktum,  som  faar  os  til  at  sige,  at  Kundskab 
er  Magt.  Magt  i  Form  af  Livsudfoldelse  og  Livvvækst,  Magt 
i  Form  af  forøget  Harmoni  og  Lykke.  En  af  mine  Studenter 
kom  til  mig  tre  Uger  førend  Eksamen  og  var  dybt  ulykkelig. 
Han  troede  ikke,  at  han  var  i  Stand  til  at  bestaa  sin  Eks- 
amen. Manglen  paa  Kundskab  havde  skabt  Modløshed,  Angst 
og  Ulykke,  feg  sagde:  »Forøg  Deres  Kundskaber  ved  regel- 
mæssig Læsning  hver  Dag,  saa  skal  De  se«.  Han  tog  sin 
Eksamen  og  sagde :  »Jeg  føler  mig  tilfreds,  glad.  Jeg  har 
overvundet  en  Livshindring.  En  kvindelig  studerende 
kom  til  mig  efter  en  Time.  Hun  var  ulykkelig.  Hun  havde 
forelsket  sig  i  en  ældre  Tilhører,  som  var  gift.  Et  Par  Ti- 
mer hver  Dag  søgte  vi  at  trænge  til  Bunds  i  denne  Forel- 
skelses Natur.  Jeg  søgte  at  fremlægge  den  moderne  Psyko- 
logis Syn  paa  disse  Ting.  Mindede  hende  om,  at  Kærlighed 
ofte  er  en  ubevidst  Trang  til  at  søge  Beskyttelse,  til  at  have 
en  at  sympatisere  med,  en  at  meddele  sig  til.  Og  søgte  at 
vise,  at  den  Mand,  som  havde  fanget  hendes  unge  Følelser, 
netop  betød  et  saadant  Anker  for  hende.  Det  varede  ikke 
mange  Timer,  førend  denne  Kundskab  fik  sin  Virkning.  Hun 
forstod  med  et,  sagde  hun,  Grunden  til  Følelsernes  Binding 
til  denne  ældre  Mand,  og  hun  blev  befriet  for  denne  sin 
Livshindring,  som  bestod  i  en  magisk  Tankekredsen  om  en 
30  Aar  ældre  Mand. 

Overvind  Livshindringer,  befri  dig  for  Livssyns- 
punkter,    som    volder    Smerte    og    Nederlag,  dette  er 

Kundskabens  Opgave.  Deri  ligger  Kundskabens  udvidende 
Karakter.  For  at  den  skal  være  udvidende  maa  den  være  sand, 
systematisk  og  dækkede  faktiske  Forhold,  og  sand  er  den  Kund- 
skab, som  gør  Regning  med  at  Sindet  former  Kundskab  og 
Karakter,  Tankerne  former  ens  Ansigt  saavel  som  ens  Hold- 
ning mod  andre  Mennesker  Saar  et  Menneske  Optimisme, 
Harmoni  og  Sundhed,  vil  Resultaterne  blive  positive  og  gode. 
Harmoni  er  Magt  gennem  de  Tanker,  den  avler.  Disharmoni 
er  af  samme  Grund  Afmagt.  Psykologien  har  vist,  at  Menne- 
sket kan  forandre  Ansigt  og  Karakterform  gennem  udhol- 
dende Rettænkning.  Ansigter  furet  af  Tvivl,  Frygt  og  Be- 
kymringer, mærket  af  Last  og  Lidelser,  kan  afspejle  Haab, 
Glæde  og  godt  Humør.  Betingelsen  er,  at  saadanne  Personer 
benytter  sand  Kundskab  om,  hvorfor  deres  Skæbne  før  blev 
en  Vanskæbne. 

Mange  har  den  Opfattelse,  at  Hjernen  ikke  er  modtagelig 
for  nye,  omdannende  Intryk,  at  den  ikke  kan  forandres.  Der 
findes  imidlertid  nok  af  Eksempler  paa  det  modsatte.  Aands- 
evnerne  er  ikke  saa  stærkt  bundet  til  Arvelighedens  Lov, 
som  man  før  troede.  Mennesker  kan  pludselig  faa  Trang  til 
ny  Kundskab,  og  gennem  Opøvelse  i  den  nye  Kundskabs 
Principper  faa  Del  i  dens  udvidende  Magt.  Da  Verden  var  i 
sin  Ungdom,  var  Menneskehjernen  kun  lidet  udviklet.  I  Dag 
rummer  den  et  Vidunder  af  Insigtsmekanismer.  Det  lille 
Barns  Hjerne  formes  af  Intryk,  det  vil  sige  den  Form  for 
Kundskab,  Forældrene  giver  det  i  de  første  Leveaar.  Rent 
fysiologisk  sker  dette  ved,  at  Hjernestrukturen,  Hjernenerve- 
systemet tilføres  kemiske  Stoffer.  Og  disse  kemiske  Stoffers 
Egenartethed  er  et  Udtryk  for  de  Indtryks  Egenartethed, 
Barnet  har  faaet  gennem  Kundskab.  Onde  Tanker,  slet  Kund- 
skab, daarlig  pædagogisk  Opdragelse  kan  skabe  Bekymring, 
Angst  og  Smerte  hos  Barnet.  Men  Angsten,  Smerten  og 
Lidelsen  har  et  ganske  andet  kemisk  Stofskifte  til  Grund 
end  lyse  Tanker,  lette  Stemninger,  godt  Humør  og  Munter- 
hed. I  Menneskets  intimeste  Forhold,  i  Kærlighedslivet 
spiller  Kundskaben  en  enorm  Rolle.  De  kemiske  Stoffer, 
Hormonerne,  som  vi  kalder  dem,  kan  ændre  et  Menneskes 
Temperament  fra  varm  Glæde  til  alvorligt  Had.  Men  gennem 
Kundskab  om  disse  Processer  og  de  Funktioner,    som  frem- 

bringer  dem,  kan  et  Menneske  befri  sig  for  de  negative 
Virkninger.  Og  det  har  vist  sig,  at  Mennesker  med  et  har- 
monisk, balanceret  Sind,  med  Evne  til  at  meddele  Kærlighed 
og  Opmuntring,  Evne  til  positiv,  skabende  Livsudfoldelse, 
har  en  ganske  anden  organisk  Nervekvalitet  end  Mennesker 
med  modsat  Indstilling.  Følelsernes  og  Tankernes  Fysiologi 
er  et  af  de  vigtigste  Kapitler  i  den  moderne  Lægevidenskab. 
Denne  Gren  af  vor  øgede  Kundskab  viser,  at  Tanker  og 
Følelser  former  et  Menneskes  Organisme.  Det  er  en 
konkret  Demonstration  af  Religionernes  Fælleslov:  Tanker  er 
Skæbne.  Den  mest  overfladiske  Tanke  indvirker  paa  Nerve- 
systemet og  sætter  sine  Mærker,  sine  Spor.  Og  er  først 
Sporene  dannet,  saa  har  man  vanskeligt  ved  at  danne  nye 
Spor.  Tillige  kræves  der  Forøgelse  af  Kundskab  og 
Viljestyrke.  For  Tankerne  efterlader  sig  Furer  i  Hjerne- 
substansen, og  disse  Furer  bliver  efter  hvert  karakterbe- 
stemmende. 

Menneskene  dannes  i  Lighed  med  det,  de  higer  imod. 
Dette  er  en  Lov,  der  ofte  bliver  sørgelig  glemt  i  vort  saa 
moderne  Liv.  Den  Stræben,  som  behersker  Sindet,  vil  søge 
at  udarbejde  sig  i  vort  Liv  og  i  vor  Karakter.  Derfor  skal 
man  leve  efter  Kundskabens  livsskabende  Princip.  Ikke  ved 
at  ville  udrydde  sine  Laster.  Det  er  daarlig  Pædagogik. 
Men  ved  at  danne  nye  Vaner,  Interesser  skabt  gennem  ny 
og  positiv  Kundskab.  Vi  kan  naa  at  helbrede  de  fleste  af 
Legemets  Sygdomme.  Men  Sindets  Vanskeligheder  faar  vi 
kun  lidet  Bugt  med.  Jeg  tror,  det  kommer  af,  at  Menneskene 
ikke  har  villet  drage  Nytte  af  Religionens  Indsigt:  Tankerne 
skaber  det  oprejste  saavel  som  det  nedbrudte  Menneske. 
Tankerne  skaber  og  nedbryder,  former  og  deformerer.  Tan- 
kefornyelse er  Karakterfornyelse.  Tankelivets  Fri- 
gørelse   er    Livets    Vækst    og    Udvidelse. 

II. 
Af  denne  videnskabelige  Indsigt  opstiger  der  saa  et  Bille- 
de af  Religionens  store  Opgave:  At  frigøre  Menneskene. 
Og  som  et  System  af  Muligheder  for  Frigørelse  naar  Reli- 
gionen sit  Højdepunkt  i  Læren  om  Kundskabens  Vej  til 
Frelse.    Jeg  tror  ikke,  at  jeg  er  uretfærdig  mod  de  af  mine 

tilstedeværende  Repræsentanter  fra  forskellige  Verdensreli- 
gioner, naar  jeg  siger,  at  næppe  noget  Religionssystem  af 
Sandhed  har  i  stærkere  Grad  end  Mormonismen  udformet 
dette  Princip  til  almindelig  Leveregel  for  Menneskene.  Jeg 
erkender,  at  min  religionsfilosofiske  Viden  er  langt  fattigere 
end  de  flestes  i  denne  Forsamling;  men  alligevel  vil  jeg  ud- 
tale, at  jeg  hos  vore  religionsfilosofiske  Forfædre  ikke  har 
fundet  en  saa  overbevisende  begavet  Vejledning  til  Forstaa- 
else  af  Kundskabens  Betydning  tor  Menneskets  Frelse  og 
Frigørelse  som  i  Mormonprofeten  Joseph  Smiths  Værk:  »Den 
forenede  Orden  eller  Helliggørelsens  Lov«,  i  hans  lille  Bog: 
»Omkring  Magten  og  Politiken  til  de  forenede  Staters  Re- 
gering*. I  dette  Skrift  finder  vi  en  filosofisk  set  enestaaende 
Analyse  af  de  Problemer,  jeg  i  Korthed  har  fremrullet. 

Uddrag  af  et  Foredrag  holdt  af  Magister 

Frithjof  Fluge,  Bergen,  Norge. 

i  Foreningen:   >Fremme  af  Religionernes  Enhed<. 


OTÆIINETI  Hvor  skal  det  afno,des '  Aar?  —  Det 

U  9  IC  VI    Li!  staar   l   "Stræbende    Ungdom-   -  Tids- 

—  skriftet  „Cumorah",  som  udkommer  15. 

~  April. 


Fra  Missionsmarken. 


v  Primaryforeningen  i  Esbjerg  afholdt  Onsdag  d.  26.  Febr.  1941  en  stor 
Fastelavnsfest  for  dens  Medlemmer.  Festen  indlededes  med  et  smukt 
Program  udført  af  Børnene.  Derefter  blev  der  givet  en  udmærket  For- 
klaring om,  hvad  denne  Organisation  betyder  for  vore  Børn.  Efter  Pro- 
grammet var  der  forskellige  Lege,  og  Katten  blev  ogsaa  slaaet  af  Tønden. 
Kattedronningen  fik  overrakt  en  smuk  Krone.  Tilslutningen  af  saavel 
Børn  som  Voksne  var  god,  og  alle  syntes  at  more  sig  godt.      C.M.L. 

fødselsdage  i  Ssbjerg: 

Torsdag  d.  27.  Febr.  1941  fejrede  Søster  Ane  Marie  Vejbøl  sin  70  Aars 
Fødselsdag.  Søster  Vejbøl  blev  Medlem  af  Kirken  d.  7.  Nov.  1937,  og  er 

trods  sin  høje  Alder  i  Stand  til  at  besøge  sine  Møder.  Vi  ønsker  Søster 
Vejbøl  hjertelig  til  Lykke.  C.M.L. 

Lørdag  d.  8.  Marts  1941  fejrede  Broder  Anton  Georg  Jørgensen  sin  73 
Aars  Fødselsdag.  Broder  Jørgensen  blev  indlemmet  i  Kirken  d.  29.  Marts 
1914  og  har  saaledes  været  et  trofast  Medlem  i  27  Aar.  Broder  Jørgen- 
sen er  trods  sin  høje  Alder  stadig  i  Stand  til  at  bære  sit  Vidnesbyrd,  og 
særlig  om  Helbredelsens  Gave.  Flere  Gange  har  Sygdom  været  efter 
ham,  men  igennem  stærk  Tro  paa  Salvelsen  udført  af  Mænd.  som  havde 
Myndighed  fra  Himlens  Gud,  er  han  blevet  friet  fra  disse  Sygdomme. 
Broder  Jørgensen  har  haft  Anledning  til  at  gaa  igennem  Templet  i  Salt 
Lake  City.  I  Aaret  1937  modtog  han  Kaldelsen  som  Højpræst.    C.M.L. 

dødsfald  i  ^København: 

Søster  Jensine  Thomsen  afgik  ved  Døden  Mandag  d.  3.  Marts  1941 
og  blev  bisat  fra  Kirken  den  paafølgende  Søndag  d.  9.  Marts.  Salen  var 
smukt  pyntet,  ligesom  Kisten  og  Gulvet  var  dækket  med  skønne  Blom- 
ster. Præsident  West  talte  smukt  og  gribende  over  afdøde,  som  hele  sit 
Liv  havde  været  en  trofast  Sidste  Dages  Hellig.  Ældste  Arthur  Nielsen, 
en  god  Ven  af  Familien,  indviede  Graven. 

Ære  være  Søster  Thomsens  Minde! 

AALBORG:  Søndag  d.  2.  Febr.  1941  blev  Roma  Christiansen,  en  Datter 
af  Leo  og  Evelyn  Christiansen,  døbt  af  sin  Morfader,  Ældste  Valdemar 
Gerlach.  Vi  byder  vor  lille  Søster  hjertelig  velkommen  i  Kirken. 

KØBENHAVN:  Den  kvindelige  Hjælpeforening  afholdt  Mandag  Aften  d. 
17.  Marts  1941  en  Festlighed  i  Anledning  af  dens  99  aarige  Fødselsdag. 
De  tilstedeværende  blev  bænket  om  de  smukke  og  festligt  pyntede  Borde, 
hvor  der  lidt  senere  paa  Aftenen  serveredes  Chokolade,  Kringle  og  Lag- 
kage. Et  udmærket  Program  blev  udført,  og  Deltagerne  i  Festen  gik 
hjem,  glade  og  opmuntrede  over  at  have  tilbragt  en  god  Aften  som  Den 
kvindelige  Hjælpeforenings  Gæster. 

SKANDINAVIENS    STJERNE,  Organ   for  Den  danske  Mission  af 
Jesu  Kristi  Kirke  af  Sidste  Dages  Hellige,  udkommer  en  Gang  maanedl. 

